|  |
| --- |
| *Съгласно Националната приоритетна рамка за действие за мрежата Натура 2000 на България за периода 2021-2027 г. (НРПД), чрез Програма „Околна среда 2021-2027 г. (ПОС) следва да се осигури подкрепа за изпълнението на 37 от планираните мерки, както следва: 2, 3, 4, 5, 10, 12, 23, 24, 26, 27, 28, 29, 31, 33, 35, 36, 46, 47, 48, 49, 53, 54, 55, 56, 60, 61, 62, 63,64, 65, 67, 68, 69, 70, 71, 72 и 74.*  *Чрез изпълнението на ПОС следва да се подобри природозащитното състояние на определени видове и местообитания, предмет на опазване в целевите за програмата защитени зони от мрежата Натура 2000. Състоянието на видовете и местообитанията се докладва към ЕК от България на всеки 6 години съгласно чл. 17 от Директивата за местообитанията като оценките се определят за всеки отделен биогеографски регион (за България Алпийски (ALP), Континентален (CON), Черноморски (BLS) и Морски регион Черно море (MBLS). Един вид или едно местообитание може да има повече от една оценка, ако е разпространен/ разпространено в повече от един биогеографски регион.*  *По отношение на защитените видове птици, НРПД предвижда 34 оценки да бъдат подобрени (или поне да покажат положителна тенденция) на национално ниво от общо 249. От тези 34 оценки общо 4 оценки на национално ниво се планира да бъдат подобрени (или поне да покажат положителна тенденция) чрез подкрепа от ПОС, което се равнява на 11.8% от общия брой оценки в НРПД или 1.61 % от всички оценки на национално ниво. Тъй като стойността е много ниска и се постига с изпълнението само на една мярка от НРПД, тази стойност не е заложена в програмата като целева по показател за резултат. Въпреки това за успешното отчитане на напредъка по процедурата е заложен индивидуален индикатор „Видове с подобрен природозащитен статус (или с тенденция за подобряване)“.*  *За да се гарантира единен подход за изчисление на приноса на отделен проект към целите на процедурата, УО на ПОС 2021-2027 г. предоставя следните указания:* |

Целевата стойност от 4 оценки на защитени видове птици или 1,61% подобрение на ниво ПОС 2021-2027 г. е обвързано единствено с мярка 70 от НРПД. По мярката се предвижда да бъдат подкрепени **площадки** за подхранване на целевите видове А079 *Aegypius monachus*, А404 *Aquila heliaca*, А078 *Gyps fulvus* и А077 *Neophron percnopterus.* В Условията за кандидатстване е въведено условие едно проектно предложение да включва дейности само за една площадка **за** подхранване.В този смисъл **приносът на един проект** е равен на 1/15 от 1,61% или **на** **0.11%.**

Всички кандидати следва да заложат тази стойност като целева по индикатор „Видове с подобрен природозащитен статус (или с тенденция за подобряване)“, като съобразят местонахождението на площадката и категорията регион, в който тя попада – по-слабо развити региони (ЮЦРП, ЮИРП, СЗРП, СЦРП, СИРП) или регион в преход (ЮЗРП).